बरतें एहतियात, नौजवान भी हो रहे गठिया के शिकार
लुधियाना| गठियाके मरीजों की संख्या में तेजी से बढ़ोतरी हो रही है। मांसपेशियों की कमजोरी के चलते पहले गठिया और 65 साल या इससे अधिक उम्र के लोगों में ही पाया जाता था। जबकि मौजूदा समय नौजवान पीढ़ी भी इस बीमारी का शिकार होने लगी है। ज्वाइंट रिप्लेसमेंट में बीस साल से कंप्यूटर नेविगेशन का इस्तेमाल कर रहे फोर्टिस के ऑर्थोपेडिक विभाग के डायरेक्टर डॉ. संजीव महाजन ने इंडो-यूएस अवेयरनेस हेल्थ टॉक के दौरान यह जानकारी दी। उन्होंने कहा कि अगर गठिया का समय पर पता चल जाए तो जोड़ों को सूजन जकडऩ जैसी परेशानी से बचाया जा सकता है। समय पर पता चलने और सही इलाज मिलने पर घुटने बदलवाने से भी बचा जा सकता है। इलाज के बाद व्यक्ति अपनी डेली रूटीन के कार्य आसानी से कर सकता है। डॉ. महाजन ने बताया कि पिछले 12 महीनों में एक लाख लोगों के घुटने बदले गए हैं। इनमें 70 फीसदी महिलाएं शामिल हैं। भारतीय महिलाओं की हड्डी का साइज छोटो होता है। इस कारण इनमें साइज और विकल्प के हिसाब से ही छोटे घुटने इंप्लांट किए जाते हैं। विभिन्न परिस्थितियों में पिछले 4-5 साल में अमेरिका में बनावटी घुटनों पर काफी काम हुआ है। फ्रीडम की ओर से जल्दी ही एशियन घुटने में बदलाव किया जा रहा है, क्योंकि पूरे देश में इसका इस्तेमाल हो रहा है। डॉ. संजीव के मुताबिक भारत के लोग पश्चिमी देशों के मुकाबले आम तौर पर सीमित रेंज में ही सर्जरी कराते हैं। फ्रीडम घुटने अब अलग-अलग साइज और बढ़िया फ्लैक्शेसन के साथ रहे हैं। घुटना बदलवाने की सर्जरी अब आम हो गई है और इसके रिजल्ट काफी अच्छे रहे हैं। डॉ. संदीप पुरी और डॉ. नरिंदर कौर मुल्तानी भी डॉक्टरों के पैनल में शामिल थे।
hin_Deva hin_Deva